Rennes

Rennes (en , en galó: Resnn) é un concello francés, cabeza do departamento de Ille e Vilaine e da rexión da Bretaña en Francia, así como unha das capitais históricas do ducado da Bretaña. Sitúase ao leste da Bretaña na confluencia do río Ille e do río Vilaine, no Arco Atlántico, a 50 km da canle da Mancha e a 80 km do océano Atlántico.

Rennes xorde entre o II e o primeiro século antes de Cristo como capital da tribo gala dos redóns. A cidade chamábase Condate. Durante a Idade Media, coa chegada dos pobos bretóns e a consolidación do ducado da Bretaña fronte o poder carolinxio e logo dos reis de Francia, Rennes confirmouse como unha das poboacións máis importantes da rexión fronteiriza do ducado, a marca da Bretaña. Após a anexión do ducado da Bretaña ó reino de Francia, Rennes converteuse nunha capital provincial e acolleu o Parlamento da Bretaña.

Trala segunda guerra mundial, Rennes aumentou fortemente a súa poboación, desenvolvendo o sector industrial (destacando a gran fábrica de Citröen) e consolidouse como importante centro educativo grazas ás súas universidades. Hoxe en día, Rennes é un centro de innovación dixital e tecnolóxico recoñecido en Francia.

En 2012, cunha poboación de 210 000 habitantes (incluíndo 60 000 estudantes) e 700 000 habitantes na súa área urbana, Rennes é a décima cidade máis importante de Francia.

 Xeografía 
Rennes atópase a 308 km ó oeste de París, en liña recta. Ocupa unha posición excéntrica en relación co conxunto do territorio da Bretaña, atopándose a 50 km do límite oriental da rexión e a 250 km da punta occidental de Finistère. A súa situación occidental en relación co resto do territorio nacional impulsouno a xogar un papel central no Arco Atlántico, unha das grandes rexións transnacionais recoñecidas pola Comisión Europea.

Atópase no corazón dunha área urbana de 690 000 habitantes, repartidos entre unhas 190 comunidades periurbanas. Xoga un papel crucial na economía da Bretaña moderna.

Rennes forma parte e é sede de Rennes Métropole.http://metropole.rennes.fr/

 Clima 
Goza dun clima oceánico, con invernos un pouco fríos e húmidos, e veráns algo secos e moderadamente quentes.

 Administración 
 Lista de alcaldes Período  Nome  Partido  1944-1953  Yves Millon   1953-1977  Henri Fréville  MRP 1977-2008  Edmond Hervé  PS 2008-2014  Daniel Delaveau  PS 2014-  Nathalie Appéré  PS

 Demografía 
 Poboación 
miniatura|dereita|Área urbana de Rennes.
 Concello de Rennes: 209 860 (2012), 11° en Francia
 Área urbanadelimitada polos movementos cotiáns de traballo, segundo os criterios do INSEE de Rennes: 690 467 (2012), 10° en Francia
 Comunidade urbana Rennes Metropole: 420 707 (2012); 43 concellos
 Outros concellos importantes da comunidade urbana (2012):
 Bruz: 17 000
 Cesson-Sévigné: 16 000
 Saint-Jacques-de-la-Lande: 11 000
 Pacé: 11 000
 Betton: 10 000
 Chantepie: 10 000
 Saint-Grégoire: 9 000

 Evolución demográfica 
 1793 1800 1806 1821 1831 1836 1841 1846 1851 30 160 25 904 29 225 29 589 27 340 35 552 37 895 39 218 39 505
 1856 1861 1866 1872 1876 1881 1886 1891 1896 45 664 45 483 48 283 52 044 57 177 60 974 66 139 69 232 69 937
 1901 1906 1911 1921 1926 1931 1936 1946 1954 74 676 75 640 79 372 82 241 83 418 88 659 98 538 113 781  124 122
 1962 1968 1975 1982 1990 1999 2006 - - 151 948 180 943 198 305 194 656 197 536 206 229 209 613 - - 

 Educación 
Universidade de Rennes 1: Bioloxía, Ciencias naturais, Física, Matemáticas, Química, Economía, Filosofía, Dereito...
Universidade Rennes 2 Alta Bretaña : Arte, Deporte, Literatura, Música, Historia, Lingüística, Psicoloxía, Socioloxía, Xeografía...
Paris School of Business : Xestión.
Rennes School of Business : Xestión.

 Notas 

 Véxase tamén 

 Ligazóns externas 
Sitio web oficial de Rennes